CELEX: 62012TN0083
Language: bg
Date: 2012-02-20 00:00:00
Title: Дело T-83/12: Жалба, подадена на 20 февруари 2012 г. — Chico's Brands Investments/СХВП (CHICO'S)

21.4.2012   
            
            
               BG
            
            
               Официален вестник на Европейския съюз
            
            
               C 118/30
            
         Жалба, подадена на 20 февруари 2012 г. — Chico's Brands Investments/СХВП (CHICO'S)
   (Дело T-83/12)
   2012/C 118/51
   Език на жалбата: английски
   
      Страни
   
   
      Жалбоподател: Chico's Brands Investments, Inc. (Fort Myers, Съединени щати) (представител: T. Holman, Solicitor)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Artsana SpA (Grandate, Италия)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 27 октомври 2011 г. по преписка R 2084/2010-1,
            
         
               —
            
            
               да се осъди ответникът да заплати на жалбоподателя съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словната марка „CHICO’S“ за стоки и услуги от класове 25 и 35 — заявка за марка на Общността № 1585579
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: италианска фигуративна марка „chicco“, регистрирана под № 420865 по-специално за стоки от клас 25; италианска фигуративна марка „chicco“, регистрирана под № 846672/380042 по-специално за стоки от клас 25; международна фигуративна марка „chicco“, регистрирана под № 763084 по-специално за стоки от клас 25
   
      Решение на отдела по споровете: уважава възражението и отхвърля заявката за марка на Общността в нейната цялост.
   
      Решение на апелативния състав: отхвърля жалбата.
   
      Изложени правни основания: нарушение на член 15, параграф 1, буква а) и член 42, параграфи 2 и 3 от Регламент № 207/2009 на Съвета, тъй като апелативният състав неправилно е заключил, че доказателствата на подалото възражение лице удостоверяват реалното използване на по-ранната марка в Италия. Нарушение на член 8, параграф 1, буква б) от Регламент № 207/2009 на Съвета, тъй като апелативният състав неправилно е заключил, че има вероятност от объркване между заявената марка на Общността и по-ранната марка.